Alazne Rivero

Alazne Rivero (Bilbo, Bizkaia, 1958ko martxoaren 22a - ib., 2002ko apirilaren 9a) euskal marrazkilari eta komikigilea izan zen. Ipurbeltz aldizkarian argitaratu ziren bere lanak, eta Madrilen ere lan egin zuen komikigintzan, besteren artean Chiqui de la Fuenterekin.Ipurbeltz 1977-2002. Erein. 

1979ko Ipurbeltz aldizkariko 23. zenbakian agertu zen lehen aldiz Nerea pertsonaiari buruzko bere komikia. 25. aleko aldizkariaren azala eta beste azal batzuk ere bereak izan ziren. Aldizkarian Ikas Jolas atalaz ere arduratu zen.

1985. urtean Euskarazaleak Alkarteak antolatutako ipuin bat ilustratzeko antolatutako lehiaketan 2. aipamen berezia jaso zuen.Bizkaitarrai bizkaieraz, 85n zenbakia jorraila (aprilla), 1985.

Euskal Akuarelisten elkarteko kide izan zen. Banakako eta taldeko erakusketak egin zituen Bizkaian eta Araban. Margolaritza eskolak eman zituen zenbait urtez Bizkaiko hainbat Udaletan.

Madrilen komikigintzarako lanean ere aritu zen.

Bilbon hil zen 44 urterekin.

 Erreferentziak 

Kategoria:Bilbotarrak
Kategoria:Euskal Herriko komikigileak
Kategoria:Euskarazko komikigileak
Kategoria:Ipurbeltz aldizkariko komikigileak
Kategoria:Bilbon hildakoak